বড়দিনে পার্কস্ট্রিটের ভিড় সামলাতে একাধিক কড়া ব্যবস্থা লালবাজারের

কলকাতা: শীতের আমেজ আর রঙিন আলোয় সেজে উঠেছে শহর কলকাতা (Kolkata Christmas Festival)। শীতের আমেজ গায়ে মেখে ফ্যস্টিভ মুডে শহরবাসী। বড়দিন (Christmas Festival) ও বর্ষবরণের উৎসবে মেতে উঠতে তৈরি কলকাতা। উৎসবের আবহে যাতে কোনও রকম অপ্রীতিকর ঘটনা না ঘটে তার জন্য প্রস্তুত পুলিশ প্রশাসন। কলকাতা পুলিশের তরফে জানানো হয়েছে, বড়দিনের উৎসবকে কেন্দ্র করে প্রতিবারের মতো এবারও বাড়তি নজরদারি রাখা হচ্ছে পার্ক স্ট্রিট এলাকায়।

বড়দিন ও বর্ষবরণ উপলক্ষ্যে কলকাতা শহর জুড়ে মোতায়েন করা হয়েছে অতিরিক্ত ২ হাজার পুলিশ কর্মী। শুধুমাত্র পার্ক স্ট্রিটেই ৮ থেকে ১০ জন ডেপুটি কমিশনার পদ মর্যাদার অফিসার থাকবেন নিরাপত্তার দায়িত্বে। থাকবেন প্রায় ২০-২৫ জন অ্যাসিস্ট্যান্ট পুলিশ কমিশনার। এছাড়াও থাকবে ২৭ জন ইন্সপেক্টর পদ মর্যাদার পুলিশ এবং ২৫০ জন সাব ইন্সপেক্টর পদ মর্যাদার পুলিশ। শহর জুড়ে ১৫টি ওয়াচ টাওয়ার তৈরি করা হচ্ছে। যার মধ্যে শুধু পার্ক স্ট্রিটেই থাকবে ৫টি।

আরও পড়ুন: রাজ্যে SIR-এর শুনানি কবে? জানাল কমিশন

পার্ক স্ট্রিটে বিশেষ নজরদারিশহরের উৎসবের কেন্দ্রবিন্দু পার্ক স্ট্রিটকে নিরাপদ রাখতে উচ্চপদস্থ আধিকারিকদের একটি বিশাল টিম মাঠে নামছে। পাশাপাশি এই এলাকায় থাকছে QRT নজরদারি। শহর জুড়ে থাকছে প্রায় ৪০টি পুলিশ অ্যাসিস্ট্যান্স বুথ। থাকবে হেভি রেডিও ফ্লাইং স্কোয়াড। এছাড়াও মহিলাদের নিরাপত্তায় থাকছে কলকাতা পুলিশের উইনার্স টিম। প্রায় ৫০টি সিসিটিভিতে মোড়া থাকবে পার্ক স্ট্রিট এলাকা। চলবে ড্রোনের নজরদারিও। হেড কোয়ার্টারের তরফে চালানো হবে নজরদারি, জানিয়েছে লালবাজার। পার্ক স্ট্রিট সহ শহরের গুরুত্বপূর্ণ রাস্তাগুলিতে নজরদারি বাড়ানো হয়েছে। শহরের সংবেদনশীল এলাকাগুলিতে দিনের পাশাপাশি রাতেও নজরদারি জোরদার করা হয়েছে।